1. **Scenarij TPO odraslega**

**Zgodba:**

Med odmorom dežurni učitelj postane bled in poten, pravi, da ima bolečine v prsnem košu Telefona nima pri sebi, za pomoč zaprosi dva učenca.

**Kaj narediti in kako postopati?**

* najprej preverimo varnost;
* pomagamo učitelju, da se vsede na tla s hrbtom naslonjen na steno (pokažemo tudi, kako ga lahko podpiramo);
* eden izmed učencev gre v zbornico obvestit nekoga, drugi pokliče 112 in ostane pri učitelju;

**Zgodba:** Med čakanjem učitelj utihne, nič se ne premika.

**Kaj narediti in kako postopati?**

* preverimo odzivnost;
* sprostimo dihalno pot;
* preverimo dihanje (opozorimo in pokažemo kako to delamo v času Covida);
* na ves glas pokličemo pomoč in takoj nato 112;
* pričnemo s stisi prsnega koša in umetnim dihanjem (razložimo, da lahko umetno dihanje opustimo in zakaj je tako);
* uporabimo AED (razložimo kdaj gremo sami po njega in njegovo uporabo);
* če nas je več, se je dobro menjavati (razložimo in pokažemo kako);

**Zgodba:** Po prvi defibrilaciji, ki je bila po dveh minutah se učitelj premika.

**Kaj narediti in kako postopati?**

* preverimo vitalne znake (razložimo katere in kako);
* namestimo prizadetega v stabilen bočni položaj (razložimo in pokažemo kako);
* do prihoda reševalcev opazujemo prizadetega (razložimo kaj opazujemo in kako ravnamo z defibrilatorjem po uspešnem oživljanju).

**Opombe:** Inštruktorji si lahko zgodbo prilagodijo, ves scenarij pa priporočamo, da je izpeljan kot interaktivni tako, da udeležence navidezno damo v realno situacijo v kateri lahko aktivno sodelujejo.

SC za PP pri RKS